馬紹爾群島使用美圓，各種現代商品儕相當依賴美國進口。根據《自由聯繫條約》規定，馬紹爾群島軍事防衛任務交畀美國執行，國民也可參加美國軍隊。另外，馬紹爾群島國民也可自由進出美國搭在美居住、就業交就學，無需簽證（但犯事者可畀美國驅逐）。馬紹爾群島个對外郵政由美國郵政負責，郵資也根據美國標準，寄往帛琉（帕勞）、密克羅尼西亞聯邦、美國各州、屬地搭軍事外交駐地个郵件儕按國內郵資計算。